**Csongrád Város Polgármesterétől**

Száma: FJL/701-3/2022.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat a Képviselő-testületének**

**2022. szeptember 29-én tartandó ülésére**

**Tárgy**: Csongrádi Közmű Szolgáltató Kft. ügyvezetői pályázatának kiírása

**Tisztelt Képviselő-testület!**

A Képviselő-testület 162/2022.(VIII. 25.) önkormányzati határozatával a Csongrádi Közmű Szolgáltató Kft. ügyvezetői feladatainak ellátásával Kanalasné Donka Erikát bízta meg 2022. 09.16-tól 2023. 09.15-ig, egyben kérte az ügyvezetői állás betöltésére vonatkozó pályázati kiírás beterjesztését a Képviselő-testület soron következő ülésére.

Mindezekre figyelemmel terjesztem be a mellékelt pályázati felhívást.

Kérem az előterjesztés megtárgyalását és a határozati javaslat elfogadását.

Határozati javaslat

Csongrád Városi Önkormányzat Képviselő-testülete megtárgyalta a *„*Csongrádi Közmű Szolgáltató Kft. ügyvezetői pályázatának kiírása*”* című előterjesztést és az alábbi döntést hozza:

A Képviselő-testület a Csongrádi Közmű Szolgáltató Kft. ügyvezetői megbízatásának ellátására pályázatot hirdet az előterjesztés mellékletét képező pályázati felhívás elfogadásával.

A Képviselő-testület kéri a Polgármestert a pályázati eljárás lefolytatására.

A Képviselő-testület a beérkezett pályázatok véleményezésére felkéri a Városgazdasági, Ügyrendi- és Összeférhetetlenségi Bizottságot.

A Képviselő-testület felkéri a polgármestert, hogy a bizottsági véleményezést követően tegye meg javaslatát az ügyvezető személyére, a Testület 2022. november 24-i ülésére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2022. szeptember 22.

Bedő Tamás

polgármester

**Pályázati felhívás**

**ügyvezetői feladatok ellátására**

Csongrád Városi Önkormányzat Képviselő-testülete pályázatot hirdet az alábbiak szerint a Csongrádi Közmű Szolgáltató Kft. (6640 Csongrád, Erzsébet u. 25.) ügyvezetői feladatai ellátására.

**Általános adatok:**

A Csongrádi Közmű Szolgáltató Kft. (továbbiakban: Kft.) a Csongrád Városi Önkormányzat által alapított gazdasági társaság, melynek feladatai a csongrádi lakossági és közületi igényeket kiszolgáló termálfűtési rendszer üzemeltetése.

**Az ügyvezető személyével kapcsolatos elvárások:**

* büntetlen előélet és cselekvőképesség,
* felsőfokú végzettség,
* legalább B kategóriás jogosítvány,
* vagyonnyilatkozat-tételi eljárás lefolytatása

A pályázat elbírálásánál előnyt jelent:

* gazdasági, műszaki, idegenforgalmi végzettség,
* legalább 1-3 éves vezetői tapasztalat

**Pályázat benyújtásának helye és határideje**: A pályázatot zárt borítékban, 1 példányban kell benyújtani a Csongrádi Polgármesteri Hivatal Titkárságára (6640 Csongrád, Kossuth tér 7., Polgármesteri Hivatal). A pályázatot benyújtani 2022. november 14. napján, 16.00 óráig lehet. A borítékra kérjük ráírni: „Közmű Kft. ügyvezetői pályázata”.

**Pályázat részeként benyújtandó iratok:**

* legmagasabb iskolai végzettséget igazoló bizonyítvány másolata,
* vezetői engedély másolata,
* erkölcsi bizonyítvány,
* szakmai önéletrajz,

**Pályázattal kapcsolatos egyéb információk:**

* A pályázattal kapcsolatosan további információt Bedő Tamás polgármester nyújt a 20/983-3615 telefonszámon.
* A pályázat elbírálására Csongrád Városi Önkormányzat Képviselő-testülete jogosult.
* A pályázat kiírója fenntartja a jogot, hogy a pályázatot eredménytelenek nyilvánítja.